Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 506

c) Szakmai gyakorlat A jelölt vizsgaműsora a karvezetés és orgonajáték tantárgyakból legalább két, különböző stílusú kompozíciót tartalmaz. A vizsga időtartama mindkét tárgyból 10—15 perc. (A zongora kötelező tárgy vizsgaműsora alább részletezve.) A kántor-kórusvezető szakképesítéshez a karvezetés vizsgaanyagát, a kántor-orgonista szakképesítéshez az orgonajáték vizsgaanyagát a jelöltnek nyilvános hangversenyen vagy istentiszteleten kell bemutatni. Zongora kötelező tárgy: — Bach: nehezebb kis prelúdium vagy kétszólamú invenció, — klasszikus szonáta saroktétele (nem szonatina), — romantikus (impresszionista) előadási darab, — Bartók-mű (az évfolyam anyagából). A vizsga időtartama: 10—15 perc.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes